Președintele Klaus Iohannis a anunțat sâmbătă dimineață, la Sibiu, că va candida pentru al doilea mandat de președinte al României.

„Bună dimineața! Am luat o decizie importantă și vreau să o comunic acum, aici, în această dimineață frumoasă. Sunt ferm hotărât să candidez pentru încă un mandat de președinte al României”, a fost anunțul scurt făcut de Klaus Iohannis.

Imediat, din public, s-a auzit o voce: „Bravo! Forța Iohannis!”

Șeful statului se află sâmbătă dimineață la Sibiu pentru a se întâlni cu foștii colegi, la 40 de ani de la terminarea Colegiului Naţional „Samuel von Brukenthal”.

Citiți și

Klaus Iohannis a dezvăluit motivul pentru care și-a anunțat candidatura

Ce înseamnă pentru PSD anunțul lui Klaus Iohannis privind al doilea mandat

Prima reacție din PSD la noua candidatură a lui Klaus Iohannis la președinție

Klaus Iohannis se află la primul mandat de preşedinte, câştigat în anul 2014.

Următoarele alegeri prezidenţiale vor avea loc în toamna anului 2019, iar potrivit Constituţiei, nicio persoană nu poate îndeplini funcţia de Preşedinte al României decât pentru cel mult două mandate. Acestea pot fi şi succesive.

Preşedintele României s-a născut în 13 iunie 1959, la Sibiu, oraş al cărui primar a fost din 2000 şi până în 2014.